কৈকেয়ীর ঘরের বাইরে দেওয়াল ঘেঁষে উবু হয়ে বসে জুবুথুবু মন্থরা ভয়ে কেঁচো। মনে হাজার চিন্তা তার! আমার কী দোষ মা! বুড়োটাকে একটু খেলিয়ে তুলতে মেজো বৌকে একটু কানভাঙানি দিছি বই তো নয়! কিন্তু বুড়া যে বৌএর কাছে খিল্লি খেয়ে একদম পটল তুলে বসবে তা কে জানতো? এখন মেজো বৌ সব দোষ তার কুঁজো পিঠে চাপাচ্ছে! মন্থরা মনে মনে ভেংচায়, “আরে, তুই কি কচি খুকি না কি রে? তোরে আমি সেই কলকেতার মনুমেণ্ট থে নাফাতে বললে তুই নাফাবি? নিজের সোয়ামির বুকের খ্যামতা বোঝার ক্ষ্যামতা নাই, সে আসে কি না আমারে দুষতে!”